b'\n_START_ARTICLE_\nGuelph Royals (hokej na ledu)\n_START_SECTION_\nZgodovina\n_START_PARAGRAPH_\nMo\xc5\xa1tvo Guelph Biltmore Mad Hatters je bilo leta 1960 prodano in novi lastniki so ga preselili v Guelph, Ontario, in ga preimenovali v Guelph Royals. Ime kluba izvira iz vzdevka mesta Guelph "Royal City" ("Kraljevsko mesto"). Mo\xc5\xa1tvo je v sezoni 1960/61 kon\xc4\x8dalo na prvem mestu v OHA in osvojilo pokal Hamilton Spectator Trophy. V finalu je bilo nato bolj\xc5\xa1e mo\xc5\xa1tvo St. Michael\'s Majors, s 4-2 v tekmah ob enem neodlo\xc4\x8denem izidu._NEWLINE_Tisto leto je bil s 54 goli, 49 podajami in 103 to\xc4\x8dkami najbolj\xc5\xa1i strelec lige OHA hokejist Guelph Royals Rod Gilbert, ki je tako osvojil pokal Eddie Powers Memorial Trophy. Gilbert je prav tako prejel nagrado Red Tilson Trophy za najizrednej\xc5\xa1ega igralca lige._NEWLINE_Iz mo\xc5\xa1tva so po sezoni mnogi hokejisti napredovali iz mladinske v \xc4\x8dlansko kategorijo, zato mo\xc5\xa1tvo ni uspelo ponoviti rezultata. Po dveh medlih sezonah se je klub ponovno zna\xc5\xa1el v finan\xc4\x8dnih te\xc5\xbeavah. Sledila je selitev v Kitchener, Ontario in sponzorstvo s strani NHL mo\xc5\xa1tva New York Rangers. Klub se je preimenoval v Kitchener Rangers._NEWLINE_Nekateri hokejisti mo\xc5\xa1tva, ki so napredovali v \xc4\x8dlansko kategorijo, so ostali v Guelphu in igrali za novo ustanovljeni \xc4\x8dlanski amaterski klub v OHA ligi, imenovan Guelph Regals. Obstajal je od 1963 do 1967.'